Povestea românului care l-a contrazis pe Einstein 

(Interviu: Anca Lăpuşneanu - Florentin Smarandache) 



Numele meu este Anca Lapusneanu, sunt redactorul sef adjunct al revistei VIP 
si vrem sa facem un interviu cu dvs pentru paginile numite "Stiinta si viata" 
din cadrul revistei noastre. 

1- Ati urmat cursurile la Universitatea de Stat din Moldova. Cum era 
invatamantul atunci? 

Era învăţământ serios, sever. Se intra greu. Concurenţa acerbă. Acum toţi fac 
doctorate şi facultăţi cu bani. 

Am absolvit la început Facultatea de Ştiinţe ale Naturii din Craiova, secţia 
Informatică, în 1979, ca şef de promoţie. Dar am făcut şi studii pedagogice, 
pentru a putea să predau ca profesor. De câteva ori am încercat să mă înscriu 
la doctorat; contactasem pe Prof . Univ. Dr. Constantin P. Popovici, de la 
Universitatea din Bucureşti, pentru specialitatea: Teoria Numerelor. Dar nu 
am primit aprobare de la secretarul PCR de la întreprinderea de Utilaj Greu 
din Craiova, unde lucram ca analist -programator . Pe vremea aceea dosarul 
trebuia parafat de Partid! 

Apoi, Elena Ceauşescu a dat tot felul de legi restrictive: una a fost 
blocarea pe timp de trei ani a înscrierii la doctorat pe toată ţara. Alta: 
obligativitatea stagiaturii de trei ani în producţie după absolvirea 
universităţii. Deşi primisem recomandare de la Consiliul Profesoral să lucrez 
în învăţământul superior, nu m-am putut urni din întreprindere. în acei ani 
fusesem invitat de Prof. Univ. C. Burlacu să predau la Institutul Politehnic 
din Timişoara, în urma unor articole de matematică pe care le trimisesem la 
revista lor. Dar legile-mi erau potrivnice. 

La Universitatea din Chişinău, am avut profesori în comisia de doctorat, pe 
lângă Dr. Petru Minuţ de la Universitatea din Iaşi, şi profesori veniţi de la 
prestigioasa Universitate "Lomonosov" din Moscova. 

2- Ati avut vreodată ocazia sa intalniti un matematician celebru, spre 
exemplu, pe Grigore Moisil? Cum a decurs intalnirea? 

Da, l-am întâlnit pe Acad. Grigore Moisil când am fost premiat la Olimpiada 
de Matematică, Faza pe Ţară, la Bucureşti, în anul 1974. Dânsul ne-a ţinut şi 
o cuvântare. Eu eram atunci licean în Rm. Vâlcea. 

Am cunoscut de asemenea, pe la conferinţe internaţionale, mulţi oameni de 
ştiinţă străini renumiţi. Iar la Congresul Internaţional al Matematicienilor 
din Beijing, în august 2002, am fost la câţiva paşi de Preşedintele Chinei 
din acea perioadă, Jiang Zemin. 




3- Cum ati reuşit sa va insusiti atat de multe cunoştinţe si sa va jucaţi cu 
ele, avand in vedere ca despre matematica se spune ca este o stiinta exacta 
si nu laşa loc imaginaţiei? 



Mă plictiseam de un domeniu şi atunci mă avântam în altul. Nu am vrut să mă 
„rutinez" . Mi se pare monoton să creezi numai într-un domeniu. 

4- Cum au fost anii studenţiei pentru dvs? 

Frumoşi. Cu petreceri. Cu nopţi nedormite - mai ales în sesiunile de examene. 
Excursii cu colegii de an prin Parâng. Participări la Olimpiada Studenţească 
de Matematică "Traian Lalescu" de la Cluj -Napoca din anul 1977. 

5- Ati emigrat in America. Cum au fost perioada aceea, cat timp ati plănuit 
fuga din tara, cine v-a ajutat? 



Am trecut mai întâi prin purgatoriul lagărului de refugiaţi politici din 
Turcia (1988-1990) . Am trăit la marginea societăţii. Am destăinuit calvarul 
plecării în cartea Fugit. . . / jurnal de lagăr. . . Am dus-o greu, efectuând 
munci necalificate, cu ziua, pentru a supravieţui... 

6- Cum ati reuşit sa va găsiţi un loc in societatea americana- avand in 
vedere ca dvs. proveneati dintr-o tara comunista? 

Timpurile se schimbaseră (Revoluţia m-a prins în lagăr) . România nu mai era 
comunistă. Deci nu am avut probleme. A trebuit să mă familiarizez cu engleza 
şi să găsesc un loc de muncă (programator şi peste un an promovat inginer la 
corporaţia de computere Honeywell) . Am intrat apoi în comunitatea românească 
din Phoenix, Arizona. 

7- Povestiti-ne mai multe despre conflictul cu autoritatile pe care 1-ati 
avut in 1986 si cum v-a afectat acesta cariera, la momentul respectiv? 

Creasem un roman antitotalitar , intitulat în mod paradoxist „NonRoman" , 
despre un dictator. . . Analog, trei piese de teatru contra unei societăţi 
închise (trilogia „Metalstorie" , cu ciclul de drame: O lume întoarsă pe dos, 
Formarea Omului Nou, şi Patria de animale) . . . Scriam de mână, apăsând la 
indigo, în mai multe exemplare [pe atunci se pusese restricţie la xeroxuri] - 
astfel mi-a scăpat o copie a romanului, pe când alta a fost confiscată. 

8- In matematica exista cuvântul "eroare". Ati trăit erori in viata? Care a 
fost cea mai grava eroare de pana acum? 

Am făcut multe erori, din păcate. Am avut un destin sucit. Unele „erori" m-au 
dus, însă... la succes! Eram direct şi, din cauza aceasta, am intrat în 
conflict cu destui - în special cu autorităţile. Datorită acestor erori- 
conflicte am suferit prin lagăre, dar am şi reuşit să emigrez în America. 




Dacă stăteam cuminte, în banca mea, fără intervenţii politice, eram şi acum 
în România. Dar, am fost nevoit să-mi iau lumea în cap - şi-am căpătat o 
largă experienţă de viaţă... Am cunoscut oameni, locuri, idei. Drumul acesta 
aventuros ţine şi de firea mea. . . 

9- Ati urmărit celebrul film "A Beautiful Mind" cu Russell Crowe? Este vorba 
despre drama unui geniu - un matematician. Se ştie ca marile servicii secrete 
stau si ii pândesc pe aceia care au "minţile sclipitoare" pentru a-i lua in 
angajamentul lor. Ati primit si dvs . aferte de la, sa zicem, NASA? 

Da, am văzut acest film. Bine regizat. Desigur, este vorba şi de interese de 
grup. Un român venit în Statele Unite să se documenteze în lumea 
cinematografică mărturisea că la Hollywood nu a putut să se angajeze. . . nici 
ca portar! Hollywood-ul este un club închis; nu pătrude oricine. în America 
există butada că „din actor, actor răsare!" (care se referă de fapt la toată 
mulţimea lor artistică, incluzând scriitorii de scenarii, regizorii, etc.) . 
Aţi văzut biografia unui „celebru" actor sau a unui „mare" regizor? Aţi 
observat că nu se specifică studiile lor? Şi ştiţi de ce?... Fiindcă nu au! 

Au „moştenit" meseria aceasta. Filmele acestea, realizate totuşi artistic, au 
în principal un scop propagandistic. 

Am fost şi eu sponsorizat de NASA Langley Research Center din Hampton, 
Virginia, în 2004, de NATO Advance Research Institute în 2005 in Albena - 
Bulgaria. Am lucrat vara lui 2009 ca cercetător la Air Force Research Lab în 
Rome, Statul New York, iar vara lui 2010 la ENSIETA (în oraşul Brest, Franţa) 
-- toate acestea datorate Teoriei Dezert-Smarandache din Fuziunea 
Informaţiei, care are şi aplicaţii militare, pe lângă cele cibernetice, 
medicale, robotice, aviatice. 

10- In 2011 ati fost nominalizat la Premiul Nobel în Literatură. Ce a 
insemnat acest lucru pentru dvs? 



M-am bucurat. Dar aş prefera un Nobel în Ştiinţă decât unul în Literatură. 



11- Care au fost contribuţiile dvs la dezvoltarea stiintei, de pana acum? 



Am generalizat logica şi mulţimea fuzzy (şi în special logica şi mulţimea 
fuzzy intuiţionistică) la logică şi respectiv mulţime neutrosof ică . 

Am introdus şi studiat proprietăţile multor structuri algebrice si structuri 
neutrosof ice împreună cu Prof . Univ. Dr. W. B. Vasantha Kandasamy de la 
Institutul Indian de Tehnologie din Chennai, India. 

Am contribuit la extinderea Teoriei Dempster-Shafer din fuziunea informaţiei 
la recenta Teorie Dezert-Smarandache de prelucrare a informaţiilor plauzibile 
şi paradoxiste - împreună cu Dr. Jean Dezert de la Oficiul Naţional de 
Cercetări Spaţiale din Paris. 




Câteva contribuţii în fizică: introducerea termenului de „nematerie", ca o a 
treia formă a materiei (iar în prezent se întâmplă ca neparticula , propusă la 
Harvard, să fie parte din nematerie) ; enunţarea ipotezei că nu există nici o 
barieră a vitezei în univers şi se pot construi viteze arbitrare ; definirea 
în mod simplu a Teoriei Absolute a Relativităţii , care să nu producă fenomene 
anormale precum dilatare a timpului, contractare a spaţiului, ori paradoxuri 
relativiste; şi generalizarea Teoriei Speciale a Relativităţii prin 
parametrizarea raportului temporal. 



12- V-au adus acestea si satisfacţii financiare? 



Destul de puţin. în afara celor menţionate anterior, am fost sponsorizat de 
Universitatea mea din Statul New Mexico să particip la zeci de conferinţe 
internaţionale prin diverse ţări, apoi de către Marcus Evans Defence Co . 

Am obţinut şi burse ( grants ) de la Institutul Griffiss din Rome, Statul New 
York, şi de la alte fundaţii. în general, cercetarea nu e plătită bine. Eu mă 
ocup de cercetare ca hobby'. Curiozitatea de-a afla ceva nou, or de-a inventa 
ceva năstruşnic. 



13- Puteti sa ne spuneţi, in viata, cum se impaca matematica cu poezia? 



La mine ştiinţa, literatura şi arta se complementează . Când eram mai tânăr, 
scriam poezie; spre bătrâneţe îmi scriu memoriile de călătorii - unde prezint 
impresii de la conferinţele la care particip (idei, subiecte de studiat, plus 
discuţii pe teme de cercetare avute cu profesori, studenţi, ingineri de prin 
toată lumea) . Mi-am făcut numeroşi prieteni şi colaboratori de pe toate 
continentele. îmi perfecţionez şi limbile străine, ba chiar învăţ expresii 
din limbi exotice (pentru amabilitatea si zâmbetul colegilor) . 



14- Ce lucrare desfasurati in prezent? 



Ca de obicei, lucrez la mai multe proiecte în acelaşi timp. Câte un pic la 
fiecare. Mă satur repede de-un subiect, şi sar la altul... N-am răbdare să 
termin, că-mi vin alte idei. Acesta-i defectul meu... 

15- II contraziceţi pe Einstein. Dvs . spuneţi ca nu există barieră a vitezei 
în univers şi că se pot construi viteze arbitrare de la zero la infinit. Dar 
teoria, deşi demonstrata de dvs. prin calculele matematice, a fost 
controversata. Ce puteti sa ne spuneţi despre aceasta valva care s-a creat in 
jurul ei si in ce stadiu este in prezent? 



Mi -a plăcut întotdeauna să privesc lucrurile din multiple puncte de vedere, 
nu doar cel official. De aceea am intrat des în contradicţie cu autorităţile 




naţionale şi internaţionale: pe teme politice, ideologice, literare, dar şi 
ştiinţifice . 

într-o societate liberă eşti lăsat să-ţi expui ideile - fără consecinţe 
represive. într-o societate totalitară, că e locală ori globală, eşti imediat 
pus pe lista neagră şi denigrat - chiar dacă societatea respectivă se 
autointitulează „democratică" . 

Eu am emis o ipoteză supraluminală , nu o teorie, care bineînţeles trebuie 
verificată experimental. Parţial a fost afirmată de experimentele de la 
Fermilab din Chicago (MINOS, 2005) şi CERN (OPERA, septembrie şi noiembrie 
2011) . Se zice însă că în februarie 2012 s-au exercitat presiuni asupra 
responsabililor de la CERN (care sunt şi ei oameni, au familie, au nişte 
poziţii pe care vor să le păstreze...) să declare că rezultatele ar fi 
incerte. Probabil şi represalii tacite vor urma asupra fizicienilor (peste 
170 din 13 ţări!) care au cutezat să semneze valabilitatea unui experiment 
supraluminal într-o lucrare inclusă în arXiv.org... 

Pe 22 septembrie 2011, când CERN anunţase, prin Dr. Antonio Ereditato, că 
neutrinii zboară cu o viteză mai mare decât viteza luminii, a fost o explozie 
de bucurie pe tot globul! Fiul meu cel mare mi-a trimis prin e-mail un link 
despre ştiri, şi-a exclamat „Tata, ai avut dreptate". 

Se săturase lumea de un totalitarism ştiinţific, iar bucuria generală era 
imensă. Circulau mesajele prin email cu viteză... supraluminală! Era o 
eliberare. începea să se termine cu dogma curentului principal (pare 
paradoxistă această sintagmă!), prin care unii creatori fuseseră consideraţi 
ca infailibili, deţinători de adevăruri absolute - ca nişte Dumnezei! 

Ideea supraluminală mi -a venit când eram elev la liceu. La început m-a frapat 
adunarea relativistă a vitezelor. De exemplu: c+v=c, c+c=c, unde c este 
viteza luminii, iar v este orice viteză subluminală. Sau 0.9c+0.9c » 0.994c, 
deci rezultatul adunării n-avea voie să depăşească viteza c. De ce? Pentru că 
aşa vroia X (fără nicio demonstraţie privind formula adunării) ! 

Am folosit atunci nişte calcule elementare. Am regândit experimentul lui 
Einstein cu ceasuri atomice, dar fără postulatul său privind viteza luminii 
ca ultimă în univers deoarece nu era convingător (plus că arăta contra- 
intuitiv) , şi-am considerat timpul ca absolut, precum făcuseră înainte 
Galilei şi Newton. N-am vrut să mă „reperez" la eter sau ne-eter (dilema de 
la începutul secolului XX), ci pur şi simplu am considerat ca abstracte: un 
spaţiu matematic euclidian fixat, şi un timp matematic fixat. Intervalul de 
timp era acelaşi pentru cei doi observatori (cel de la sol, şi cel din 
rachetă) . Refăcând calculele, mi-a ieşit ceea ce era normal, realist, că 

— » — » 

adunarea vitezelor este pur şi simplu vectorială: C + V =| C+ V | , adică c+v este 
egal cu magnitudinea vectorului rezultant. 

Mai mult, în Teoria Absolută a Relativităţii [TAR] (după cum am numit-o), au 
fost eliminate anomalii precum: dilatarea timpului, contractarea spaţiului, 




simultaneitatea relativistă, plus paradoxurile relativiste. Iar factorul 
Lorentz a devenit. . . egal cu 1! 

Mai departe, am parametrizat relaţia aceluiaşi experiment, luând în 
consideraţie cazul cel mai general: adică nu ştim nici dacă avem un spaţiu- 
timp relativ sau absolut, şi nici dacă viteza luminii este ultimă sau nu. Am 
obţinut atunci o generalizare a TR a lui Einstein, dar şi a TAR anterioară, 
precum şi noi Relativităţi (care trebuiesc desigur verificate experimental) . 

Sunt mulţi fizicieni şi oameni de ştiinţă care l-au contrazis pe Einstein, 
chiar din ţări occidentale, considerând că Teoriile Relativităţii (Speciale 
şi Generale) sunt nereale, adică Science fiction. Dar toţi aceşti dizidenţi 
ştiinţifici sunt, din păcate, intimidaţi, marginalizaţi , defăimaţi, 
ridiculizaţi... Se exercită represiuni la adresa lor: fie sunt daţi afară din 
posturi universitare, ori împiedecaţi să promoveze sau chiar să- şi găsească o 
slujbă academică ori să primească fonduri de cercetare. De constatat că ei 
sunt supuşi, în primul rând, atacului la persoană, nu criticii pe textul 
ştiinţific . 

Dau câteva exemple de oameni de ştiinţă pe care îi cunosc prin schimburi de 
corespondenţă: Prof . Dr. R. M. Santilli a fost eliminat de la Harvard (1981) 
pentru că a îndrăznit să-l critice pe Einstein. Santilli a scris şi o carte: 
„TI Grande Grido: Ethical Probe on Einstein' s Followers in the U.S.A, an 
Insiders View" (1984), Louisville, Alpha Pub . , despre corupţia din domeniul 
cercetării ştiinţifice, despre manipularea informaţiilor, discriminarea 
minorităţilor în învăţământul superior, şi despre modul cum erau suprimate 
investigaţiile ştiinţifice care ar fi putut duce la concluzii opuse Teoriei 
Relativităţii. Citiţi in Wikipedia (despre care am văzut pe Internet că mulţi 
o numesc Junkipedia, în traducere: Enciclopedia de Gunoaie, ce se auto- 
intitulează „liberă" dar care este clar monitorizată şi cenzurată), în limba 
engleză, un exemplu clasic de denigrare la comandă a unui om de ştiinţă de 
înaltă clasă (ce lucrase la MIT şi Harvard), considerat că face „fringe 
scientific theories" (de către nişte editori plătiţi care n-au nici a zecea 
parte din reaoizările sale) tocmai pentru că nu a vrut să se subordoneze 
curentului principal: http://en.wikipedia.org/wiki/Ruggero_Santilli . 

Despre subsemnatul junkipedienii (în traducere: editorii de gunoaie ) au scris 
în pagina de discuţii pur şi simplu că sunt „criminal", „sinucigaş cu bomba" 
[în engleză: suicide bomber] , apoi „spărgător de bănci în New Mexico" 
(probabil ca să justifice cum de-am putut să public multe cărţi) - minciuni 
atât de mari, încât până la urmă le-au şters ei înşişi fiindcă nu-i credea 
nimeni. Au luat-o apoi cu minciuni mai fine, ca să poată induce lumea în 
eroare. Acţionând sub acoperişul unor pseudonime, ei pot trânti orice 
neadevăruri, fiindcă n-are cum să-i tragă nimeni la răspundere. 

Orice persoană de pe planetă poate contribui la Junkipedia, dar dacă cele 
scrise nu convin ideologiei j unkipediene , editorii aflaţi pe ştatele de plată 
ale serviciilor secrete vor şterge imediat intrarea sau comentariul. De 
exemplu, critici la curentul ştiinţific actual şi mai ales la adresa lui 
Einstein nu se admit de nici un fel ! 



Pe deasupra j unkipedienii mai sunt şi ipocriţi; de pildă mă acuzau c-aş fi 
„seif -promoter" [adică m-aş promova singur] . Păi, orice scriitor şi om de 
ştiinţă caută să-şi facă opera cunoscută trimiţându-şi articolele şi cărţile 
pe la reviste, pe la biblioteci, dar şi la critici şi specialişti. Ce e rău 
în asta? Ba mai mult, în Occident există chiar Agenţii literare - plătite de 
unii scriitori, de pildă, ca să le promoveze creaţiile. 

Odată, am fost anunţat de un prieten că un matematician german. Axei B., care 
şi-a semnat invectivele la adresa mea în Junkipedia cu numele său real, mă 
acuza că n-am publicat în nu ştiu ce reviste (bineînţeles, controlate de ei) . 
Am dat atunci o căutare în Zentralblatt fur Mathematik (revista germană de 
recenzii), să văd cine este acesta, şi tipul nu publicase decât 3 (trei!) 
articole. Atât! Iar eu aveam vreo optzeci de articole. Dar tuna şi urla 
împotriva mea! Am întâlnit multă ipocrizie în străinătate! 

Bineînţeles că lucrări care criticau Teoria Relativităţii nu puteam publica 
decât în. . . Africa şi Asia! 

Rolul acestor site-uri este de a dezinforma: să dea impresia că realizările 
ştiinţifice şi culturale au fost făcute numai de creatori ale marilor puteri 
în spiritul celor ce controlează cultura mondială, ignorând şi boicotând pe 
ceilalţi . 

De ipocrizie dau dovadă şi guvernele care înfăţişează protestele din alte 
ţări, dar nu prezintă măcar o secvenţă la televizor privind protestele din 
ţara lor ale mişcării Occupy Wall Street privind inegalităţile şi 
nedreptăţile sociale. 

Alte site-uri, aşa-zis ştiinţifice, dar adevărata lor intenţie fiind 
MANIPULAREA informaţiilor la nivel global, subminarea unora şi exaltarea 
altora, sunt Planet (junk) Math şi Planet (junk) Physics , de asemenea 
monitorizate de servicii secrete. 

Este prima tentativă de dictatură globală în domeniul informaţiei din istoria 
omenirii - promulgată de aceste trei site-uri, dar şi de altele aflate sub 
control, împreună cu motoarele de căutări plătite să le aducă pe aceste site- 
uri printre primele pagini la orice căutări unde noţiuni de-ale lor apar. 
Cititorul grăbit nu mai are timp să se uite şi prin alte site-uri ieşite la 
căutări, ci se îndoctrinează cu informaţiile luate în special din Junkipedia. 
Junkipedia este extrem de părtinitoare, citând şi menţionând doar „elita" 
lor, şi ignorând ori boicotând realizările celorlalţi. 

Mai mult, la fel ca oile care dau toate în baltă luându-se una după alta, 
versiunile în limbi neengleze copiază sau imită pur şi simplu versiunea 
englezească a Junkipediei - ducând voluntar sau involuntar la această 
dictatură globală în informaţie. 

Alt exemplu: studentul Stephen Crothers (în prezent cercetător independent) a 
fost dat afară de la doctorat în Australia pentru că a îndrăznit să afirme că 
nu există „găuri negre" (care ar fi o consecinţă a TGR) . 




Religia şi în prezent tinde să fie mai puternică decât ştiinţa în unele 
societăţi vestice, din interesele celor care o controlează. De pildă, 
potenţialul boson Higgs a fost botezat în mod forţat „Particula lui Dumnezeu 
- pentru a demonstra, chipurile, indirect/mutual legătura dintre ştiinţă şi 
religie (deci că Dumnezeu ar exista) . . . 

Cunosc o universitate americană unde profesoara de biologie refuză să predea 
în clasă Teoria Evoluţiei, a lui Darwin (deşi este prevăzută de programa de 
studiu) , pentru că femeia este creştină fundamental istă şi crede în 
creaţionism. în ciuda faptului că şi studenţii şi părinţii acestora s-au 
plâns de nenumărate ori direcţiunii, ea continuă bine mersi să „profeseze".. 
Vă daţi seama ce „biologie" învaţă studenţii aceia! 

însuşi Nikola Tesla, marele inventator, a numit Teoria Relativităţii 
drept... metafizică ! Tesla - fiind un emigrant dintr-o ţară mică - nu s-a 
bucurat de atenţia cuvenită geniului său, deşi invenţiile sale au avut un 
impact tehnologic important pentru omenire... 

Există tone de maculatură despre TR, despre „conecţiile" forţate ale ei cu 
alte domenii, sumedenie de teze de doctorat, de reviste dedicate TR ... 

Există persoane ce şi-au dedicat cariera studierii Teoriei Relativităţii lui 
Einstein, care au obţinut premii şi fonduri considerabile în această 

direcţie. Vă daţi seama că aceştia, şi alţii din tabăra lor, vor face tot ce 

le va sta în putinţă pentru a menţine privilegiile lor spirituale şi 
materiale . 

Daţi o căutare în Google pe „anti relativity" şi veţi găsi vreo 6,3 milioane 
de site-uri! Deci, o opoziţie destul de serioasă. De aceea vor cei puternici 
să restricţioneze Internetul (fiindcă nu pot să-l controleze total) , emiţând 
tot felul de legi aberante prin care să-i hărţuiască pe indezirabili... 

Aceste lucruri nu se spun de către cei care manipulează mass-media 

internaţională. însă nici o Inchiziţie n-o să dureze la infinit, după cum ne 

arată istoria. Pe măsură ce instrumentele de măsurare se vor perfecţiona, 
adevărul privind supraluminitatea va fi dovedit. 

Surprinzător, mai deschise la idei noi sunt revistele şi institutele 
ştiinţifice chineze şi indiene, care nu se supun neapărat dogmei curentului 
principal din ştiinţă precum multele reviste şi institute de cercetări 
occidentale aflate sub control. 

Căderea TR va avea consecinţe majore asupra fizicii moderne; o revoluţie în 
ştiinţă ne trebuie, şi un nou domeniu va trebui explorat: fizica 
superluminală . 

16- Ati văzut moartea cu ochii in lagarul de refugiaţi politici din Turcia. 
Va rugam sa ne spuneţi cum ati ajuns tocmai acolo? 



Am tot povestit episodul scăpării dintr-un totalitarism politic pentru a 
intra în altul ştiinţific. 




Obţinând cu greu un paşaport de turist pentru a merge în Bulgaria la 
începutul lui septembrie 1988, m-am îmbarcat clandestin din portul Burgas pe 
un vapor până la Istambul, Turcia, unde am cerut azil politic la Consulatul 
American. Aci am aşteptat un an şi şapte luni viza americană de emigrare, 
efectuând munci necalificate pentru a supravieţui: încărcător la roabă pe 
şantiere, lucrător la prelucrarea cimentului, la şlefuit marmură, la polizat, 
la văruit, la făcut curăţenie, dar şi ghid la turiştii francezi. 

Deci am o experienţă de viaţă care m-a călit... 



17- Din pacate, mulţi dintre cititorii noştri nu am avut acces la cartea dvs 
in care povestiţi calvarul din lagar. In ce perioada ati stat acolo si cum au 
fost zilele când ati fost eliberat? 



Am aşteptat în lagăr între 9 septembrie 1988 - 22 martie 1990. Munceam şi 
scriam scrisori să fiu ajutat să emigrez... Vreo 570 epistole am expediat în 
română, franceză, sau engleză - majoritatea colectate în tomul intitulat 
"Desperado" (1047 pagini) 

http : //f s . gallup . unm.edu/Desperado.pdf (161 MB) . 

Veţi găsi şi poze cu emigranţi români din lagărele de refugiaţi politici din 
Istambul şi Ankara. . . nenorociţii soartei . . . 

Iată un fragment din prefaţă: 

Aceste Scrisori olografe, împreună cu Jurnalul de lagăr „ FUGIT...”, au constituit pentru 
mine o metodă terapeutică pentru a rezista psihic în acest PURGATORIU - de unde nu mai 
puteam scăpa. . . Mă întrebam dacă această „purificare” avea loc înaintea intrării în paradis ori... 
în necunoscut! 

Jurnalul de lagăr era continuarea Jurnalului disperării din ţară, şi preludiul Jurnalului de 
emigrant din America. 

Am aşternut pe hârtie suferinţele, nemulţumirile, speranţele, precum şi dezamăgirile... 
unui desperado [un outsider permanent, atât în ţară cât şi în străinătate...]. Acest cuvânt, 
DESPERADO, provenind de la caracterizarea unor fugari hispanici în America de Nord, are 
semnificaţie negativă; conform dicţionarului „Webster” înseamnă: persoană periculoasă, 
criminal nemilos, om în afara legii. Şi-a intrat în multe limbi: engleză, franceză, germană, 
italiană, cehă, maghiară, etc. (încercând să-l traduc pe Internet, îmi dădea robotul acelaşi cuvânt 
mereu). 

Dar mie îmi place să-l percep în limba română ca „desperatul”, datorită omonimiei, deşi 
în spaniolă desperat se traduce mai exact prin desesperado, în timp ce „desperado” este o 
prescurtare. Şi asta pentru că ştiu în ce situaţie de disperare eram noi în lagăr: oameni ai nimănui, 
bătuţi de soartă, consideraţi fiinţe inferioare de „mărimile” timpului... 
în dicţionarul „Larousse” desperado este interpretat ca „persoană care trăieşte la marginea 
societăţii şi e gata să se angajeze în acţiuni violente şi disperate” [desespere în franceză], 
emigrare în America. Revoluţia românească m-a prins în lagăr! Scriam pe la toate organismele 
internaţionale, pe la cunoscuţi şi necunoscuţi, să m-ajute să emigrez... 



Alte cărţi literare şi de artă de-ale mele, sau despre activitatea mea, în 
româneşte şi in alte limbi, puteţi descărca din site-ul: 

http : / / £ s . gal lup . unm.edu/ eBooksLiterature . htm 



iar cărţi ştiinţifice din site-ul: 

http : / / f s . gal lup . unm . edu/eBooks-otherf ormats . htm . 



18- Ce s-a intamplat cu dvs . după conflictul cu autoritatiile din 1986 când 
vi s-a confiscat manuscrisul romanului "NonRoman" ? 

Am devenit „Obiectivul SAVU" al Securităţii din Craiova - Savu fiind numele 
meu conspirativ. Mă urmăreau, mă fotografiau prin oraş, îmi interceptau 
convorbirile telefonice, îmi confiscau scrisorile expediate şi manuscrisele 
(chiar şi pe cele ştiinţifice, care nu aveau vreo critică la adresa 
regimului) . Scriau rapoarte despre mine, dar îi investigau şi pe cei care 
intrau în relaţii cu mine. 

19- Ce ne destăinuiţi despre Teoriei Dez er t - Smarandache (TDSm) din Fuziunea 
Informaţiei, in asa fel incat sa inteleaga toti cititorii? Spuneaţi ca are si 
aplicaţii militare. 

Am pornit în anul 2002 împreună cu Dr. Jean Dezert din Franţa să extindem 
Teoria Dempster-Shaf er pentru cazul când ipotezele nu sunt exclusive, deci 
au părţi comune: 

http : //f s . gallup . unm . edu/DSmT . htm . 



TDSm este formată dintr-un spaţiu de fuziune (Algebră Booleană) , şi cuprinde 
o serie de formule de combinare a informaţiilor primite de la diverşi sensori 
sau experţi. Aceste informaţii sunt prelucrate automat, rezultatul fiind 
informaţia optimă care este necesară pentru a se lua o decizie. 

De exemplu, un robot este înzestrat cu o reţea de sensori. Informaţiile 
furnizate de aceştia sunt combinate automat, transmitându- se rezultatul 
centrului de comandă . 

20- Trăim intr-o era a informaţiei- prea multa si prea nociva. Cum faceţi 
selecţia informaţiilor si cum va protejaţi de furtul de informaţie? 

Din păcate nu prea fac selecţie şi citesc zilnic zeci de mesaje. Şi compun 
zilnic zeci de răspunsuri. Şi-mi propun zilnic să deschid mai rar laptopul . 
Dar nuuu pooottt . . . Această eră a informaţiei este, într-adevăr, ca un drog. 
Am avut deseori şi computerul virusat, fişiere pierdute sau corupte. Dar o 
iau din nou de la capăt . 

Nu pot să fac o selecţie a informaţiei. Şi acest lucru este tot un defect, 
care însă m-a dus să creez prin diverse domenii... Tot răul spre bine (iar în 
alte cazuri tot binele spre rău) ! Fiind în contact electronic cu zeci de 
creatori de pe glob, în diverse limbi, am reuşit să ne influenţăm reciproc. 



Mulţumesc frumos! 



25-27 februarie 2012 

{Sub o formă redusă a fost publicat în revista VIP , Bucureşti, pp . 40-41, din 
5 martie 2012} 




